Missioon, visioon | Balbiino põhiväärtused
Vahenduskaubad
Jätsiabi Pärnus
Jätsiabi Tartus
Balbiino missioon ja visioon
Valmistada Eesti parimat koorejäätist.
Kvaliteet: meie toodang, käitlemisprotsessid ja teenused on kvaliteetsed ja vastavad toiduainetööstusele seatud kõrgetele nõudmistele. Balbiinole on omistatud rahvusvaheline BRC (British Retail Consortium) toiduohutuse ja kvaliteedijuhtimise sertifikaat, mis kuulub talle ainsana Baltikumis jäätisetootjaist. BRC sertifikaat hõlmab Balbiino jäätise ja toidujää tootmist ning jahutatud ja külmutatud toodete hulgikaubandust ja ladustamist. Sertifikaadi olemasolu kindlustab nii müüjale kui ka tarbijale ostetud kauba stabiilse kvaliteedi.
Professionaalsus: oleme oma töös asjatundlikud, tulemustele orienteeritud ja partnerluses koostöövalmid, peame kinni kokkulepetest ja tähtaegadest. Oleme ajakohased ja innovaatilised ning valmis turu nõuetele vastavalt muutuma.
Tarbija rahulolu: pakume seda, mida tarbijad süüa sooviksid. Enne tootma hakkamist testime uusi maitseid ja pakendeid, sest teame, et toote pakend, välimus, lõhn ja maitse on kõik tarbija jaoks olulised rahulolu komponendid. Balbiino koorejäätised tunneb ära koorekannu märgist. Pöörame tähelepanu tarbimismugavusele ja kanname hoolt selle eest, et toodete info pakenditel oleks selge ja abistav. Mõistame, et tarbija rahuolu sõltub toote kättesaadavusest jaemüügis, seetõttu kanname hoolt, et meie tooted oleksid kaubanduskettides ja kauplustes hästi esindatud. Arendame külmutatud toodete portfelli, sest teame, et naturaalsus, valmistamise lihtsus ja kiirus on tarbijale abiks koduse tervisliku toidulaua katmisel.